SICT บวก 5% โบรกแนะซื้ออัพเป้าใหม่ 9.90 บ. ลุ้นกำไรปี 66-67 โตต่อเนื่อง
SICT บวก 5% สวนตลาด! โบรกแนะซื้ออัพเป้าใหม่ 9.90 บาท ลุ้นกำไรปี 66-67 โตต่อเนื่องเฉลี่ย 17 %
SICT บวก 5% สวนตลาด! โบรกแนะซื้ออัพเป้าใหม่ 9.90 บาท ลุ้นกำไรปี 66-67 โตต่อเนื่องเฉลี่ย 17 %
13 มี.ค. 2566

ผู้สื่อข่าวรายงานว่า วันนี้(13 มี.ค.66) ราคาหุ้นบริษัท ซิลิคอน คราฟท์ เทคโนโลยี จำกัด (มหาชน) หรือ SICT ณ เวลา 15:53 น. อยู่ที่ระดับ 9.10 บาท บวก 0.45 บาท หรือ 5.20% ราคาสุงสุด 9.30 บาท ราคาต่ำสุด 8.55 บาท ด้วยมูลค่าซื้อขาย 66.39 ล้านบาท

บล.ทิสโก้ ระบุในบทวิเคราะห์วันนี้(13 มี.ค.66) ว่า  SICT แนวโน้มรายได้ไตรมาส 1/66 ยังเติบโตต่อทั้งเทียบช่วงเดียวกันของปีก่อน และเทียบไตรมาสก่อนหน้า โดยผู้บริหารตั้งเป้าหมายการเติบโตในปี 66 ที่ 10-15% และ GPM ที่สูงกว่า 47% ในขณะที่แนวโน้มไตรมาส 1/66 กำไรจากการดำเนินงานมีแนวโน้มเร่งตัวขึ้นจากแนวโน้มการขยายตัวของลูกค้าเก่าที่เติบโตต่อเนื่อง
ในขณะที่คาดว่า GPM จะปรับตัวดีขึ้นเทียบไตรมาสก่อนหน้ามาอยู่ที่ราว 47-48% (จาก 43.8% ในไตรมาส 4/65) การทำ Cost reduction และ one-time expense โดยกลุ่ม Animal ID มีแนวโน้มเร่งตัวขึ้นจากการบังคับใช้กฎหมายใน Australia และการเข้าไปสู่ตลาดใหม่ใน South Africa, Chinaและ U.S. (สำหรับ Track นกพิราบ) กลุ่ม Immobilizer อยู่ระหว่างการ Test ULTX กับลูกค้ารายใหม่ๆ รวมถึงแผนการออกผลิตภัณฑ์ใหม่ราว 3 ผลิตภัณฑ์ได้แก่ Wafer Cassette tracking chip เพื่อจับตลาด Wafer Fabrication ที่มีการลงทุนใหม่ๆเกิดขึ้นมากในไตรมาส 2/66 และอีก 2 ผลิตภัณฑ์ในช่วงครึ่งหลังปี 2566 โดยประเมินสัดส่วนสินค้าใหม่ต่อยอดขายรวมจะมีสัดส่วนราว 10% ของรายได้ในปีนี้รวมถึงจะมีส่วนช่วยให้ GPM ในครึ่งหลังปี 66 สูงกว่าครึ่งแรกปี 66 ด้วย
โดยยังคงคำแนะนำ “ซื้อ” โดยปรับราคาเป้าหมายขึ้นเป็น 9.9 บาท คาดกำไรสุทธิเติบโต 17% CAGR ในปี 66-67 ปัจจัยขับเคลื่อนการเติบโตจะมากจาก 1) การออกสินค้าใหม่อีก 2-3 ผลิตภัณฑ์ต่อปี 2)การเริ่มขยายฐานลูกค้าของ ULTX ไปสู่รายอื่นๆ 3)แผนการ M&amp;Aเพื่อหา Synergies ในช่องทางต่างๆ 4)อำนาจการต่อรองกับ Supplier ที่เพิ่มขึ้นตามรายได้ที่เติบโต และ 5)การขยายสิทธิประโยชน์ทางภาษี BOI ได้ต่อเนื่อง